КъБР-м и Iэтащхьэм фIыщIэ къыхуащI
«Мейстрим» телекомпанием и унафэщIхэм Къэбэрдей-Балъкъэр Республикэм и Iэтащхьэ Къанокъуэ Арсен фIыщIэ псалъэхэр зэрыт тхыгъэ къыхуагъэхьащ.
Къанокъуэ Арсен
Документальнэ кино техынымкIэ дуней псом щыпашэ компаниехэм ящыщ зым и редактор нэхъыщхьэ Кацал Марие республикэм и унафэщIым къыхуитхащ мы каналым и лэжьакIуэхэр сыт щыгъуи КъБР-м гуапэу зэрыщрагъэблагъэр икIи хьэщIагъэ зэрыщрахыр. «Республикэм тхыдэмкIэ и лэжьакIуэхэм ящIыгъуу икIи уэ уи дэIэпыкъуныгъэр къэбгъэсэбэпурэ дэ фильм зыбжанэ тетхащ Къэбэрдей-Балъкъэрым щэнхабзэм и фэеплъу щыIэхэм ятеухуауэ», — итщ тхыгъэм.
КъБР-м и тхыдэ, щэнхабзэ фэеплъхэм, республикэм щрагъэкIуэкIа археологие къэхутэныгъэ телъыджэхэм ятеухуа зи чэзу фильмыр ди деж мазэ кIуам щытрахащ.
КъБР-м и Iэтащхьэмрэ Правительствэмрэ я пресс-IуэхущIапIэ.
